ddrg/super_eurlex huggingface dataset:
(8)

Ta je mjera potrebna jer će gospodarski subjekti neizbježno trebati snositi dodatne troškove zbog potrebe za preusmjeravanjem promidžbe na druge zemlje ili organizacijom novih aktivnosti promidžbe u drugim zemljama, što će trebati provesti hitno kako bi prodali zalihe. Povećanje doprinosa Unije za mjere promidžbe na 60 % i posljedično smanjenje doprinosa korisnika omogućilo bi korisnicima da poduzmu ambicioznije mjere i zadrže teško stečene pozicije na stranim tržištima. Nadalje, tako će se potaknuti nove gospodarske subjekte da se prijave za potporu za operacije promidžbe u okolnostima u kojima to možda ne bi učinili da je doprinos Unije ostao 50 %, što se posebno odnosi na one subjekte koji si prethodno to nisu mogli priuštiti. Smanjenjem njihova financijskog opterećenja na 40 % omogućit će im se da se lakše suoče s posljedicama uvoznih carina koje je uveo SAD.
2.

umeću se sljedeći članci: „Članak 5.a Posebni zahtjevi za proizvođače s obzirom na ekološke performanse vozila kategorija M2, M3, N2, N3, O3 i O4 1. Proizvođači osiguravaju da nova vozila kategorija O3 i O4 koja se prodaju, registriraju ili stavljaju u uporabu ispunjavaju sljedeće zahtjeve: (a) utjecaj tih vozila na emisije CO2, potrošnju goriva, potrošnju električne energije i domet vožnje motornih vozila s nultim emisijama određuje se u skladu s metodologijom iz članka 5.c točke (a); (b) opremljeni su uređajima za praćenje i bilježenje korisnog tereta u vozilu u skladu sa zahtjevima iz članka 5.c točke (b). 2. Proizvođači osiguravaju da su nova vozila kategorija M2, M3, N2 i N3 koja se prodaju, registriraju ili stavljaju u uporabu opremljena uređajima za praćenje i bilježenje potrošnje goriva i/ili energije, korisnog tereta i kilometraže u vozilu u skladu sa zahtjevima iz članka 5.c točke (b). Također osiguravaju da se domet vožnje s nultim emisijama i potrošnja električne energije tih vozila određuju u skladu s metodologijom iz članka 5.c točke (c). Članak 5.b Posebni zahtjevi za države članice s obzirom na ekološke performanse vozila kategorija M2, M3, N2, N3, O3 i O4 1. U skladu s provedbenim mjerama iz članka 5.c nacionalna tijela odbijaju dodijeliti EZ homologaciju ili nacionalnu homologaciju za nove tipove vozila kategorija M2, M3, N2, N3, O3 i O4 koji nisu u skladu sa zahtjevima utvrđenima u tim provedbenim mjerama. 2. U skladu s provedbenim mjerama iz članka 5.c nacionalna tijela zabranjuju prodaju, registraciju ili stavljanje u upotrebu novih vozila kategorija M2, M3, N2, N3, O3 i O4 koji nisu u skladu sa zahtjevima utvrđenima u tim provedbenim mjerama. Članak 5.c Mjere za utvrđivanje određenih aspekata ekoloških performansi vozila kategorija M2, M3, N2, N3, O3 i O4 Komisija do 31. prosinca 2021. provedbenim aktima donosi sljedeće mjere: (a) metodologiju za ocjenu performansi vozila kategorija O3 i O4 s obzirom na njihov utjecaj na emisije CO2, potrošnju goriva, potrošnju električne energije i domete vožnje s nultim emisijama motornih vozila; (b) tehničke zahtjeve za ugradnju uređaja za praćenje i bilježenje potrošnje goriva i/ili energije te kilometraže motornih vozila kategorija M2, M3, N2 i N3 u vozila te za utvrđivanje i bilježenje korisnog tereta ili ukupne mase vozila koja ispunjavaju karakteristike navedene u članku 2. stavku 1. prvom podstavku točkama (a), (b), (c) ili (d) Uredbe (EU) 2019/1242 Europskog parlamenta i Vijeća (*1) i njihovih kombinacija s vozilima kategorije O3 i O4, uključujući, po potrebi, prijenos podataka između vozila unutar kombinacije vozila; (c) metodologiju za određivanje dometa vožnje s nultim emisijama i potrošnje električne energije novih vozila kategorija M2, M3, N2 i N3. Ti se provedbeni akti donose u skladu s postupkom ispitivanja iz članka 13a. (*1) Uredba (EU) 2019/1242 Europskog parlamenta i Vijeća od 20. lipnja 2019. o utvrđivanju emisijskih normi CO2 za nova teška vozila i izmjeni uredbi (EZ) br. 595/2009 i (EU) 2018/956 Europskog parlamenta i Vijeća i Direktive Vijeća 96/53/EZ (SL L 198, 25.7.2019., str. 202).”;"
(14)

Uredbom (EZ) br. 460/2004 Europskog parlamenta i Vijeća (6) osnovana je ENISA za potrebe doprinosa ciljevima osiguravanja visoke i učinkovite razine mrežne i informacijske sigurnosti u Uniji te razvoja kulture mrežne i informacijske sigurnosti u korist građana, potrošača, poduzeća i javnih uprava. Uredbom (EZ) br. 1007/2008 Europskog parlamenta i Vijeća (7) produljen je mandat ENISA-e do ožujka 2012. Uredbom (EU) br. 580/2011 Europskog parlamenta i Vijeća (8) dodatno je produljen mandat ENISA-e do 13. rujna 2013. Uredbom (EU) br. 526/2013 mandat ENISA-e produljen je do 19. lipnja 2020.
(14)

S obzirom na navedeno, Komisija ponovno otvara ispitni postupak za sprečavanje izbjegavanja mjera u pogledu uvoza bicikala i drugih sličnih vozila (uključujući dostavne tricikle, no isključujući monocikle), bez motornog pogona, razvrstanih u oznake KN ex 8712 00 30 i ex 8712 00 70 (oznake TARIC 8712003010 i 8712007091) poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa, koji je doveo do donošenja Provedbene uredbe Vijeća (EU) br. 501/2013, te ga nastavlja u fazi u kojoj je došlo do nepravilnosti objavom ove Uredbe u Službenom listu Europske unije.
—

Četvrti stupac sadržava jednu od sljedećih vrsta podataka: — „Pokazatelj”: u polju je ili „Da” ili „Ne”. — „Oznaka”: u tom su polju vrijednosti s unaprijed određenog popisa. — „Datum”: u tom su polju datum i detaljnije informacije u vezi s vremenom (poput sata i vremenskih zona), po potrebi. — „Trajanje”: u tom je polju navedeno trajanje. — „Identifikator”: to polje sadržava skup informacija koje omogućuju jedinstvenu identifikaciju. — „Broj”: u tom je polju naveden broj. — „Tekst”: to polje sadržava tekst. — „URL adresa”: to polje sadržava elektroničku adresu, najčešće jedinstveni lokator resursa (npr. internetsku adresu). — „Vrijednost”: to polje sadržava broj kojim se označava novčana vrijednost (bez poreza na dodanu vrijednost) i oznaku valute s popisa oznaka valute. — „–”: ovaj se redak odnosi na odjeljak. Polja su grupirana u odjeljke. U obrascima i postupcima za slanje obavijesti, kako je navedeno, navode se i primjenjivi popisi oznaka i identifikatori. Određene vrste podataka (npr. datum, trajanje, identifikator, tekst, vrijednost) mogu se sastojati od više podpolja.
(256)

Komisija u pogledu prethodno navedenog napominje da su se dva udruženja korisnika iz prethodno navedene uvodne izjave 252. složila s izjavom Komisije da se većina poljoprivrednika iz Unije oslanja na nekoliko usjeva. To može biti poljoprivredna potreba, ali se u svakom slučaju smatra zaštitnim mehanizmom za poljoprivrednike s obzirom na to da se kretanja cijena i prihodi razlikuju od usjeva do usjeva. Oko 50 % proizvodnje francuskih poljoprivrednika specijaliziranih za običnu pšenicu (tj. skupine koja se razmatra u „najgorem mogućem scenariju”) diversificirano je za druge usjeve.
Članak 9.

Oblik ključnih financijskih informacija iz sažetka prospekta

1. Ključne financijske informacije navode se u tabličnom obliku u skladu s tablicama iz priloga od I. do VI. ovoj Uredbi.

3. Ako pro forma informacije koje se uključuju u sažetak prospekta utječu na ključne financijske informacije iz relevantne tablice iz priloga od I. do VI. ovoj Uredbi, te se pro forma informacije navode u dodatnim stupcima u tablicama iz priloga od I. do VI. ovoj Uredbi ili u zasebnoj tablici. Ako je to potrebno radi njihova razumijevanja, uz pro forma informacije prilaže se kratko objašnjenje brojčanih podataka navedenih u dodatnim stupcima ili u zasebnoj tablici.

Ako su u slučaju značajne promjene bruto vrijednosti u prospekt uključene samo kvalitativne informacije, izjava o tome uključuje se u sažetak tog prospekta.
(58)

Prvo, na razini opće upravne kontrole smjer kineskoga gospodarstva određuje složeni sustav industrijskog planiranja koji utječe na sve gospodarske aktivnosti u toj zemlji. Svi ti planovi obuhvaćaju sveobuhvatnu i složenu matricu sektora i međusektorskih politika te su prisutni na svim razinama vlasti. Planovi na pokrajinskoj razini obično su prilično detaljni, dok se u nacionalnim planovima obično određuju nešto širi ciljevi. U planovima se utvrđuje i skup instrumenata za potporu relevantnim industrijama/sektorima te rokovi u kojima ciljeve treba ostvariti. Iako je to bio standard u prethodnim ciklusima planiranja, danas se samo u nekim planovima postavljaju izričiti ciljevi za rezultate proizvodnje. Na temelju tih planova pojedinačni industrijski sektori i/ili projekti izdvajaju se kao (pozitivni ili negativni) prioriteti u skladu s državnim prioritetima i za njih se utvrđuju posebni razvojni ciljevi (modernizacija industrije, širenje na međunarodnoj razini itd.). Neovisno o tome jesu li u privatnom ili državnom vlasništvu, gospodarski subjekti zapravo moraju prilagoditi svoje poslovne aktivnosti stvarnosti koja je određena sustavom planiranja. No to nije samo zbog toga što su planovi formalno obvezujući. Ključno je to što se relevantna kineska tijela na svim razinama vlasti pridržavaju sustava planova i u skladu s njime izvršavaju ovlasti koje su im dodijeljene te time prisiljavaju gospodarske subjekte da postupaju u skladu s prioritetima utvrđenima u planovima (vidjeti i točku 3.3.1.5. u nastavku) (14).
(5)

Podaci vezani uz parametre navedene u tablici u Prilogu Provedbenoj odluci 2014/880/EU prikupljaju se i unose, za cijeli željeznički sustav Unije, u registar željezničke infrastrukture do 16. ožujka 2019. u skladu s člankom 5. te Odluke. Podatke vezane uz nove parametre navedene u ovoj Uredbi treba pravovremeno prikupiti i unijeti u registar infrastrukture radi postizanja ciljeva Direktive (EU) 2016/797, naročito radi omogućavanja provjere kompatibilnosti između vozila i trase na temelju aplikacije RINF. Aplikacija RINF treba biti u funkciji najkasnije do početka primjene ove Uredbe, a podatke vezane uz parametre relevantne za provjeru kompatibilnosti između vozila i trase treba prikupiti i unijeti do 16. siječnja 2020. te što je prije moguće.
(28)

Proizvod iz postupka revizije jest bioetanol, ponekad zvan „etanol za gorivo”, tj. etilni alkohol proizveden od poljoprivrednih proizvoda (kako su navedeni u Prilogu I. Ugovoru o funkcioniranju Europske unije), denaturirani ili nedenaturirani, isključujući proizvode s udjelom vode većim od 0,3 % (m/m), mjereno u skladu s normom EN 15376, ali uključujući etilni alkohol proizveden od poljoprivrednih proizvoda (kako su navedeni u Prilogu I. Ugovoru o funkcioniranju Europske unije) koji je podrijetlom iz SAD-a i sastojak je mješavina s benzinom s udjelom etilnog alkohola većim od 10 % (v/v) namijenjenih za uporabu kao gorivo, a trenutačno je obuhvaćen oznakama KN ex 2207 10 00, ex 2207 20 00, ex 2208 90 99, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 50, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 i ex 3824 99 92 (oznake TARIC 2207100012, 2207200012, 2208909912, 2710122111, 2710122592, 2710123111, 2710124111, 2710124511, 2710124911, 2710125011, 2710127011, 2710129011, 3814001011, 3814009071, 3820000011 i 3824999266). Bioetanol se može proizvoditi od raznih poljoprivrednih sirovina kao što su šećerna trska, šećerna repa, krumpir, manioka i kukuruz. Proizvodni proces može se donekle razlikovati među proizvođačima.
(9)

U ožujku 2016. Odbor za procjenu rizika Europske agencije za kemikalije predložio je da se aktivna tvar flutianil ne razvrsta ni kao karcinogena ni kao reproduktivno toksična tvar (4). Na zahtjev Europske komisije Agencija je 5. srpnja 2018. objavila dokument „Statement on the impact of the harmonised classification on the conclusion on the peer review of the pesticide risk assessment of the active substance flutianil” (Izjava o učinku usklađenog razvrstavanja na zaključak o stručnom pregledu procjene rizika od uporabe aktivne tvari flutianil kao pesticida) (5). U toj izjavi Agencija je potvrdila da se usklađeno razvrstavanje koje je predložio Odbor za procjenu rizika Europske agencije za kemikalije temelji na novim informacijama i stoga razlikuje od privremenog razvrstavanja iz zaključka Agencije. Aktivna tvar flutianil uvrštena je 4. listopada 2018. u dio 3. Priloga VI. Uredbi (EZ) br. 1272/2008, a da nije razvrstana kao karcinogena ili reproduktivno toksična tvar (6).
(l)

u mješovitom ribolovu pridnenih vrsta pridnenim povlačnim mrežama (koćama) (OTB, OTT, PTB, TBB) veličine oka mrežnog tega 80–99 mm na potpodručju ICES-a 4: količina skuše (Scomber scombrus) koja u 2020. ne premašuje 7 %, a u 2021. 6 % ukupnih godišnjih ulova skuše ostvarenih u tom ribolovu; izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.;
(2)

Jedan je od ciljeva Direktive 2014/24/EU omogućiti javnim naručiteljima koji je primjenjuju da istodobno ispunjavaju obveze utvrđene u Sporazumu. U skladu s člankom 6. stavkom 1. Direktive 2014/24/EU Komisija svake dvije godine provjerava odgovaraju li pragovi za ugovore o javnoj nabavi i projektne natječaje utvrđeni u članku 4. točkama (a), (b) i (c) te direktive pragovima utvrđenima u Sporazumu. S obzirom na to da se vrijednost pragova izračunanih u skladu s člankom 6. stavkom 1. Direktive 2014/24/EU razlikuje od vrijednosti pragova iz članka 4. točaka (a), (b) i (c) te direktive, potrebno je revidirati te pragove. U skladu s člankom 6. stavkom 2. Direktive 2014/24/EU pragovi utvrđeni u članku 13. te direktive trebaju se uskladiti s pragovima utvrđenima u članku 4. točkama (a) i (c) te direktive.
(3)

Znanstveni odbor za sigurnost potrošača (SCCS) u svojem je mišljenju od 7. ožujka 2017., ispravljenom 22. lipnja 2018. (2) zaključio da se uporaba triju oblika titanijeva dioksida (nano) u postupku ocjenjivanja, premazanog silicijevim dioksidom (do 16 %) i cetil fosfatom (do 6 %), aluminijevim oksidom (do 7 %) i manganovim dioksidom (do 0,7 %) ili aluminijevim oksidom (do 3 %) i trietoksikaprililsilanom (do 9 %) može smatrati sigurnom za uporabu u kozmetičkim proizvodima koji su namijenjeni primjeni na zdravoj, neoštećenoj koži ili koži opečenoj suncem. Međutim, SCCS je dodao da se taj zaključak ne odnosi na primjene koje bi mogle dovesti do izloženosti pluća potrošača nanočesticama titanijeva dioksida udisanjem (primjerice u obliku praha ili proizvoda koji se mogu raspršivati).
(1)

u članku 2. stavku 1. točke (a), (b) i (c) zamjenjuju se sljedećim: „(a) Ujedinjena Kraljevina potvrdila je Komisiji u pisanom obliku u roku od sedam kalendarskih dana od datuma povlačenja da će uplatiti u eurima iznos prikazan u liniji „Ujedinjena Kraljevina” i stupcu „Ukupna vlastita sredstva” u tablici 7. dijela „A. Uvod i financiranje općeg proračuna Unije” prihodovnog dijela proračuna za 2019. utvrđenog u općem proračunu Europske unije za financijsku godinu 2019. (3), kako je donesen 12. prosinca 2018., umanjen za iznos vlastitih sredstava koji je Ujedinjena Kraljevina stavila na raspolaganje za financijsku godinu 2019. prije datuma povlačenja, u skladu s rasporedom plaćanja utvrđenim u ovoj Uredbi; (b) Ujedinjena Kraljevina izvršila je u roku od 20 kalendarskih dana od datuma povlačenja na račun koji je odredila Komisija prvo plaćanje koje odgovara obroku iz drugog podstavka ovog stavka pomnoženom s rezultatom sljedećega: broja punih mjeseci od datuma povlačenja do kraja 2019. umanjenog za broj mjeseci od mjeseca prvog plaćanja, ne uključujući taj mjesec, do kraja 2019.; (c) Ujedinjena Kraljevina potvrdila je Komisiji u pisanom obliku u roku od sedam kalendarskih dana od datuma povlačenja da se obvezuje da će nastaviti prihvaćati kontrole i revizije koje obuhvaćaju cijelo razdoblje programâ i djelovanjâ u skladu s primjenjivim pravilima; i”
(3)

Na temelju dvaju znanstvenih mišljenja (3) (4) koja je objavila Agencija tvar poli((R)-3-hidroksibutirat-co-(R)-3-hidroksiheksanoat) (tvar FCM br. 1059, CAS broj 147398-31-0) Uredbom Komisije (EU) 2019/37 (5) odobrena je kad se koristi sama ili pomiješana s drugim polimerima u dodiru sa suhom ili krutom hranom za koju je u tablici 2. Priloga III. Uredbi (EU) br. 10/2011 određena modelna otopina E. Agencija je donijela novo pozitivno znanstveno mišljenje (6) u kojem je proširena uporaba te tvari same ili pomiješane s drugim polimerima u proizvodnji plastike koja dolazi u dodir sa svom hranom. U naknadno objavljenom mišljenju Agencija je zaključila da ta tvar ne predstavlja sigurnosni rizik za potrošače ako se upotrebljava sama ili pomiješana s drugim polimerima u dodiru sa svom hranom u uvjetima dodira do 6 mjeseci ili više na sobnoj ili nižoj temperaturi, uključujući faze vrućeg punjenja ili faze kratkog zagrijavanja, pod uvjetom da migracija svih oligomera molekularne mase do 1 000 Da nije veća od 5,0 mg/kg hrane ili modelne otopine. Zaključak Agencije temelji se na najnepovoljnijim uvjetima ispitivanja migracije iz poglavlja 2. točke 2.1.4. Priloga V. Uredbi (EU) br. 10/2011 za dugoročne uvjete dodira (6 mjeseci ili više) s hranom na sobnoj ili nižoj temperaturi. U skladu s odredbama iz Priloga V. poglavlja 2. točke 2.1.5. ti se najnepovoljniji uvjeti ispitivanja migracije odnose i na uvjete dodira kraće od 6 mjeseci na sobnoj ili nižoj temperaturi. Stoga ni uporaba ove tvari same ili pomiješane s drugim polimerima u proizvodnji plastike koja dolazi u dodir sa svom hranom u uvjetima dodira od manje od 6 mjeseci na sobnoj ili nižoj temperaturi, uključujući faze vrućeg punjenja ili faze kratkog zagrijavanja, ne predstavlja sigurnosni rizik, pod uvjetom da migracija svih oligomera molekularne mase do 1 000 Da nije veća od 5,0 mg/kg hrane ili modelne otopine. Osim toga, Agencija je u tom mišljenju potvrdila da bi se i u okviru te proširene uporabe trebala primjenjivati granica specifične migracije migracije od 0,05 mg/kg hrane utvrđena za proizvod razgradnje – krotonsku kiselinu – u prethodnom odobrenju tvari FCM br. 1059. U unos za tu tvar u tablici 1. točke 1. Priloga I. Uredbi (EU) br. 10/2011 trebalo bi stoga uključiti uporabu te tvari u svoj hrani i u svim uvjetima, i to u stupcu 10. te tablice.
„187.

STATE ORGANISATION FOR ROADS AND BRIDGES ( alias (a) STATE ESTABLISHMENT OF BRIDGES CONSTRUCTION, (b) STATE ESTABLISHMENT FOR MIDDLE AREA (ROADS), (c) STATE ESTABLISHMENT OF CONSTRUCTION OF ROADS (SOUTHERN AREA), (d) STATE ESTABLISHMENT OF CONSTRUCTION OF ROADS (NORTHERN AREA), (e) STATE ESTABLISHMENT OF CONSTRUCTION OF ROADS (MIDDLE AREA AROUND ELPHURATE), (f) STATE ESTABLISHMENT OF EXPRESSWAY ROADS). Adrese: (a) Karradat Mariam, Karkh, P.O. Box 917, Baghdad, Iraq; (b) Nassiryah, Iraq; (c) Kirkuk, Iraq; (d) Hilla, Iraq; (e) Yousufia, Iraq.”
2.

„dopušteni prijevoz robe” znači: (a) vožnja koja se obavlja natovarenim vozilom s područja Unije na državno podruje Ujedinjene Kraljevine ili obratno, s tranzitom ili bez tranzita kroz jednu državu članicu ili treću zemlju, odnosno više država članica ili trećih zemalja; (b) nakon vožnje koja se obavlja natovarenim vozilom s državnog područja Ujedinjene Kraljevine iz točke (a) ove točke, izvršavanje, u roku od sedam dana od istovara na području Unije, do dvije dodatne operacije utovara i istovara na području Unije u razdoblju od četiri mjeseca od prvog dana primjene utvrđene u članku 12. drugom podstavku te jedne operacije u roku od sedam dana od istovara na području Unije tijekom sljedeća tri mjeseca; (c) vožnja koja se obavlja natovarenim vozilom između dijelova državnog područja Ujedinjene Kraljevine tranzitom preko jedne ili više država članica; (d) prazna vožnja u vezi s prijevozom iz točaka (a) i (c);
1.

popis kemikalija iz dijela 1. mijenja se kako slijedi: (a) unos za karbofuran zamjenjuje se sljedećim unosom: Kemikalija CAS broj EINECS broj Oznaka KN (***) Potkategorija (*) Ograničenje upotrebe (**) Zemlje za koje nije potrebno obavješćivanje „Karbofuran (#) 1563-66-2 216-353-0 ex 2932 99 00 p(1) b”; (b) unos za tributilkositrove spojeve zamjenjuje se sljedećim unosom: Kemikalija CAS broj EINECS broj Oznaka KN (***) Potkategorija (*) Ograničenje upotrebe (**) Zemlje za koje nije potrebno obavješćivanje „Svi tributilkositrovi spojevi, uključujući: ex 2931 20 00 p(1)-p(2) i(1)-i(2) b-b sr-sr”; Tributilkositrov oksid 56-35-9 200-268-0 ex 2931 20 00 Tributilkositrov fluorid 1983-10-4 217-847-9 ex 2931 20 00 Tributilkositrov metakrilat 2155-70-6 218-452-4 ex 2931 20 00 Tributilkositrov benzoat 4342-36-3 224-399-8 ex 2931 20 00 Tributilkositrov klorid 1461-22-9 215-958-7 ex 2931 20 00 Tributilkositrov linoleat 24124-25-2 246-024-7 ex 2931 20 00 Tributilkositrov naftenat (#) 85409-17-2 287-083-9 ex 2931 20 00 (c) unos za triklorfon zamjenjuje se sljedećim unosom: Kemikalija CAS broj EINECS broj Oznaka KN (***) Potkategorija (*) Ograničenje upotrebe (**) Zemlje za koje nije potrebno obavješćivanje „Triklorfon (#) 52-68-6 200-149-3 ex 2931 39 90 p(1)-p(2) b-b”; (d) dodaju se sljedeći unosi: Kemikalija CAS broj EINECS broj Oznaka KN (***) Potkategorija (*) Ograničenje upotrebe (**) Zemlje za koje nije potrebno obavješćivanje „Amitrol (+) 61-82-5 200-521-5 ex 2933 99 80 p(1) b Beta-cipermetrin (+) 65731-84-2 265-898-0 ex 2926 90 70 p(1) b DPX KE 459 (flupirsulfuron-metil) (+) 150315-10-9 144740-54-5 nije primjenjivo ex 2935 90 90 p(1) b Fipronil (+) 120068-37-3 nije primjenjivo ex 2933 19 90 p(1) b Iprodion (+) 36734-19-7 253-178-9 ex 2933 21 00 p(1) b Izoproturon (+) 34123-59-6 251-835-4 ex 2924 21 00 p(1) b Linuron (+) 330-55-2 206-356-5 ex 2928 00 90 p(1) b Maneb (+) 12427-38-2 235-654-8 ex 3824 99 93 p(1)-p(2) b-b Ortosulfamuron (+) 213464-77-8 nije primjenjivo ex 2933 59 95 p(1) b Pikoksistrobin (+) 117428-22-5 nije primjenjivo ex 2933 39 99 p(1) b Triasulfuron (+) 82097-50-5 nije primjenjivo ex 2935 90 90 p(1) b”;
„4.

članak 5. zamjenjuje se sljedećim: ‚(…) 1. Ako se u znanstvenom mišljenju upućuje na to da je u određenoj godini biomasa stoka u mrijestu bilo kojeg stoka iz članka 1. stavka 1. ispod vrijednosti FNOP Btrigger, donose se sve odgovarajuće korektivne mjere kako bi se osigurao brz povratak predmetnog stoka na razine iznad od onih koje mogu proizvesti NOP. Posebno, (…) ispod gornjeg raspona FNOP-a uzimajući u obzir smanjenje biomase. 2. Ako se u znanstvenom mišljenju upućuje na to da je biomasa u mrijestu bilo kojeg stoka iz članka 1. stavka 1. ispod točke Blim, poduzimaju se dodatne korektivne mjere kako bi se osigurao brz povratak predmetnog stoka na razine iznad one koja može proizvesti NOP. (…);’;”;
(17)

S obzirom na to da je promjenjivom pristojbom u obliku najniže uvozne cijene zamijenjena preuzeta obveza, Komisija smatra prikladnim da se, u skladu s nalazima navedenima u uvodnim izjavama od 50. do 53. uredbe o stavljanju izvan snage, promjenjiva pristojba u obliku najniže uvozne cijene primjenjuje samo na ona društva koja u prošlosti nisu prekršila preuzetu obvezu, bez obzira na to je li već utvrđeno da je došlo do takvog kršenja ili bi se kršenje utvrdilo u budućim ispitnim postupcima Komisije. Stoga bi se na sve proizvođače izvoznike koji su prekršili preuzetu obvezu dok je bila na snazi trebala primjenjivati neograničena ad valorem carina.
Broj i vremenski raspored primjena

Za dezinfekciju protiv bakterija, kvasaca i algi potrebno je pripremiti 10 %-tnu otopinu (v/v: na 10 mL proizvoda, dodati vode do 100 mL). Za dezinfekciju protiv virusa potrebno je pripremiti 20 %-tnu otopinu (v/v: na 20 mL proizvoda, dodati vode do 100 mL) - — Primjena razrijeđenog proizvoda: — krave i bivoli: 3 do 10 ml (preporučeno 5 do 8 ml) - ovce: 1,5 do 5 ml (preporučeno 1,5 do 3 ml) — koze: 2,5 do 6 ml (preporučeno 2,5 do 4 ml) Učestalost: 2 do 3 puta dnevno